Parti mill-vettura tal-ispazju Ċiniża tinżel fl-Oċean Indjan Minn Anthea Cachia; Ritratt: Getty Images Wara jiem ta' tensjoni, il-fdalijiet tal-vettura spazjali, li orġinat miċ-Ċina ġġarraf fl-Oċean Indjan. Minn rapporti jidher li l-vettura żbarkat f'żona viċin tal-Maldivi għal ħabta tas-2:24, il-Ħadd filgħodu. Kollox beda meta, it-Tianhe Module, il-vettura spazzjali li kellha membri tal- crew fiha telaq għall-vjaġġ fl-ispazju, miċ-ċentru Spazjali Wenchang. Iċ-Ċina qiegħda timmira li sas-sena 2022 ikollha stazzjon ġdid. Huwa mistenni li dan l-istazzjon ġdid, bl-isem ta' Tiangong għandu jibqa' jopera minn tal-inqas 10 snin. Fil-preżent, fl-ispazju stazzjon spazjali internazzjonali (ISS) wieħed biss jeżisti u dan sar bħala kollaborazzjoni bejn ir-Russja, l-Istati Uniti, il-Kanada, l-Ewropa u l-Ġappun. Iċ-Ċina ġew projbiti milli jkollhom x'jaqsmu miegħu. Madankollu, jidher li l-ISS se jiżbarka lura lejn id-dinja fl-2024. Dan ifisser li, possibilment tliet snin oħra, l-unika stazzjoni spazzjali se jkun it-Tiangong. Minkejja li din kellha tkun xi ħaġa pożittiva fil-kamp tal-esplorazzjoni tal-ispazju, inqala furur kbir hekk kif parti minn din il-vettura, li kellha tinżel lura lejn id-dinja b'mod ikkontrollat, sabet diffikultajiet fejn jidħol il-fjuwil. Dan wassal biex din il-parti speċifika tal-vettura tilfet il-kontroll u baqgħet bla ebda kontroll sakemm il-gravità bdiet tiġbed il-vettura lejn l-art. Bħalissa, Beijing qiegħda tippjana biex fi żmien sena jkollha madwar 10 vjaġġi spazjali oħra Kien hemm diversi kritiċi ta' din l-attivita spazzjali, dan proprju għaliex seta' kkważa numru ta' fatalitajiet li kieku l-parti tal-vettura kienet tinżel f'postijiet residenzjali. Fost dawn, in-NASA kkritikat liċ-Ċina talli naqset milli mxiet mal-istandards fejn jidhol " debris spazjali".